เรโม ฟร็อยเลอร์

เรโม มาร์โก ฟร็อยเลอร์ (เกิดวันที่ 15 เมษายน ค.ศ. 1992) เป็นนักฟุตบอลชาวสวิสที่เล่นในตำแหน่งกองกลางให้กับนอตทิงแฮมฟอเรสต์และทีมชาติสวิตเซอร์แลนด์

ฟร็อยเลอร์เริ่มเล่นให้กับทีมเยาวชนของฮินวิล ก่อนที่ใน ค.ศ. 2005 เขาจะย้ายไปวินเทอร์เทอร์ ต่อมาเขาย้ายไปกราสฮอปเปอร์ ซึ่งส่วนมากเขาจะลงเล่นให้กับทีมชุดอายุไม่เกิน 21 ปี เขาถูกปล่อยยืมตัวกลับสู่วินเทอร์เทอร์ในช่วงพักลีกฤดูหนาว ต่อมาในวันที่ 18 กุมภาพันธ์ ค.ศ. 2014 ฟร็อยเลอร์ย้ายไปลูเซิร์น ต่อมาในวันที่ 19 มกราคม ค.ศ. 2016 เขาย้ายไปอาตาลันตาด้วยค่าตัว 2 ล้านยูโร เขาได้ลงเล่นในเซเรียอาครั้งแรกเมื่อวันที่ 7 กุมภาพันธ์ ในนัดที่พบกับเอมโปลี

ฟร็อยเลอร์เคยเล่นให้กับทีมชาติชุดเยาวชน ก่อนที่จะถูกเรียกติดทีมชาติชุดใหญ่ครั้งแรกในฟุตบอลโลก 2018 รอบคัดเลือก ต่อมาเขามีชื่อติด 1 ใน 23 คนสุดท้ายสำหรับการแข่งขันฟุตบอลโลก 2018 รอบสุดท้าย

อ้างอิง

แหล่งข้อมูลอื่น 
 

กองกลางฟุตบอล
นักฟุตบอลชาวสวิส
นักฟุตบอลทีมชาติสวิตเซอร์แลนด์
ผู้เล่นในสวิสซูเปอร์ลีก
ผู้เล่นในเซเรียอา
ผู้เล่นกราสฮอปเปอร์คลับซูริก
ผู้เล่นอาตาลันตาแบร์กามัสกากัลโช
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
บุคคลจากรัฐกลารุส